open-index/open-wikipedia-markdown huggingface dataset:
Δημιουργία DVD των Windows

Η **Δημιουργία DVD των Windows** είναι μία εφαρμογή που περιλήφθηκε για πρώτη φορά στις ανώτερες εκδόσεις (Home Premium, Enterprise και Ultimate) των Windows Vista και είναι σχεδιασμένη για τη δημιουργία ταινιών DVD στα Windows. Συνοδεύει το Windows Movie Maker. Οι λειτουργίες του είναι παρόμοιες με αυτές του iDVD της Apple.

Οι εφαρμογές μπορούν να περάσουν ένα αρχείο XML στη Δημιουργία DVD, χρησιμοποιώντας τις δυνατότητες βίντεο MPEG-2 και κωδικοποίησης ήχου Dolby Digital. Το Δημιουργία DVD έχει ήδη καταργηθεί με την κυκλοφορία των Windows 8.

## Περιεχόμενα
Το Windows DVD Maker είναι διαθέσιμο στις εκδόσεις Home Premium, Enterprise και Ultimate των Windows Vista, καθώς και στις εκδόσεις Home Premium, Professional, Ultimate και Ultimate των Windows 7. Έχει ένα απλό περιβάλλον εργασίας χρήστη τύπου Aero Wizard, το οποίο καθοδηγεί τον χρήστη στη διαδικασία δημιουργίας DVD-Video. Το πρώτο βήμα είναι η εισαγωγή αρχείων βίντεο, η τακτοποίησή τους να παίζονται με σωστή σειρά. Το Δημιουργία DVD των Windows διαχωρίζει αυτόματα τα βίντεο σε σκηνές στις οποίες μπορείτε να έχετε πρόσβαση από μια ειδική σελίδα επιλογής σκηνών στο μενού DVD. Στο επόμενο βήμα, μπορούν να προστεθούν κινούμενα μενού DVD στη συλλογή. Το Δημιουργία DVD των Windows μπορεί επίσης να προσθέσει μια παρουσίαση εικόνων με μουσική συνοδεία και εφέ μετάβασης. Πολλά από αυτά είναι παρόμοια με τα εφέ μετάβασης που είναι διαθέσιμα στο Windows Movie Maker. Οι χρήστες μπορούν επίσης να προσαρμόσουν τα στυλ γραμματοσειράς και κουμπιών. Η εφαρμογή μπορεί να παρουσιάσει μια διαδραστική προεπισκόπηση του τι θα εμφανίσει το DVD και θα ενεργήσει όπως όταν έχει καεί. Για παράδειγμα, οι χρήστες μπορούν να περιηγηθούν στα μενού DVD, ελέγχοντας τα.

## Παραπομπές


## Εξωτερικοί σύνδεσμοι
* Δημιουργήστε Τα Δικά Σας DVD Στα Windows Vista (Αγγλικά) – Πληροφορίες προϊόντων από τη Microsoft
* Χώρος συζητήσεων βασιζόμενος σε βοήθεια για τη Δημιουργία DVD των Windows

Κατηγορία:Στοιχεία των Windows
Δημιουργία DVD
Φακείας

Ο **Φακείας** είναι Βιβλικό πρόσωπο που αναφέρεται στη Παλαιά Διαθήκη.

Ο Φακείας αναφέρεται ως Βασιλιάς του Ισραήλ, που δολοφονήθηκε από τον σφετεριστή του θρόνου του, τον Φεκά όταν εισέβαλε ο δεύτερος στο ανάκτορό του.

**Β΄ Βασιλέων κεφ. 15:22-26*

Κατηγορία:Πρόσωπα της Παλαιάς Διαθήκης
Φεκά

Ο Φεκά  (Εβραικά: פֶּקַח *Peqaḥ*; , Λατινικά: *Phacee*)είναι Βιβλικό πρόσωπο που αναφέρεται στη Παλαιά Διαθήκη.

Ο Φεκά έγινε βασιλιάς το πεντηκοστό δεύτερο και τελευταίο έτος του Οζία, του βασιλιά της Ιουδαίας, και βασίλεψε είκοσι χρόνια. Αναφέρεται ως σφετεριστής του θρόνου του Ισραήλ. Όταν άρπαξε τον βασιλικό θρόνο δολοφόνησε τον νόμιμο Βασιλέα Φακεία. Το δεύτερο έτος της βασιλείας του ο Ιωθάμ έγινε βασιλιάς της Ιουδαίας και βασίλεψε δεκαέξι χρόνια. Τον Ιωθάμ διαδέχθηκε ο γιος του, ο Άχαζ, το δέκατο έβδομο έτος της βασιλείας του Φεκά. Ο William F. Albright έχει χρονολογήσει τη βασιλεία του στο 737–732 π.Χ., ενώ ο ER Thiele, και ο Carl Lederer υποστήριξαν ότι ο Φεκά δημιούργησε στη Γαλαάδ μια αντίπαλη βασιλεία στη βασιλεία του Μέναχεμ με έδρα τη Σαμάρεια στη Νισάν του 752 π.Χ., έγινε ο μοναδικός ηγεμόνας μετά τη δολοφονία του γιου του Μεναχέμ Πεκαχία το 740/739 π.Χ. και πέθανε το 732/731 π.Χ. Αυτή η εξήγηση είναι συνεπής με στοιχεία των ασσυριακών χρονικών, τα οποία συμφωνούν με το ότι ο Μεναχεμ ήταν βασιλιάς το 743 π.Χ. ή το 742 π.Χ. και ο Οσιέας ήταν βασιλιάς από το 732 π.Χ. Όταν ο Φεκά συμμάχησε με τον Ρεζίν, βασιλιά της Αραμέας για να επιτεθεί στον Άχαζ, τον βασιλιά της Ιουδαίας, ο Άχαζ έκανε έκκληση στον Τιγλάθ-Πιλεσέρ Γ', τον βασιλιά της Ασσυρίας, για βοήθεια. Αυτό το υποχρέωσε ο Ασσύριος βασιλιάς, αλλά ο Ιούδας έγινε υποτελής της Ασσυρίας.
**Β΄ Βασιλέων κεφ. 15:25 μέχρι 16:5*

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Βασιλείς του αρχαίου Ισραήλ
Φινεές

Με το όνομα **Φινεές** αναφέρονται δύο Βιβλικά πρόσωπα στη Παλαιά Διαθήκη.

* Ο Φινεές του Ααρών και
* Ο Φινεές του Ηλεί

Κατηγορία:Πρόσωπα της Παλαιάς Διαθήκης
Λογισμικό ανοικτού κώδικα

thumb|220px|Το λογότυπο του ανοιχτού λογισμικού

Στον χώρο της πληροφορικής και των ηλεκτρονικών υπολογιστών, με τον όρο **λογισμικό ανοικτού κώδικα** (αγγλ.: *Open Source Software*, OSS) εννοείται λογισμικό του οποίου ο πηγαίος κώδικας διατίθεται σε τρίτον για να τον εξετάσει.
Κατά καιρούς έχουν εμφανιστεί αρκετές διαφορετικές άδειες χρήσης σχεδιασμένες να συνοδεύουν, λογισμικό ανοικτού κώδικα. Μερικές από αυτές επιτρέπουν στους χρήστες και να τροποποιήσουν τον κώδικα ή και να τον αξιοποιήσουν σε άλλες εφαρμογές.

Το λογισμικό ανοικτού κώδικα δεν σημαίνει απαραιτήτως δωρεάν λογισμικό, ούτε Ελεύθερο Λογισμικό σύμφωνα με τον ορισμό που δίνει στο Ελεύθερο Λογισμικό το Ίδρυμα Ελεύθερου Λογισμικού, αλλά αναφέρεται μόνο στο γεγονός πως επιτρέπεται σε κάθε χρήστη να εξετάσει και να χρησιμοποιήσει τη γνώση και τις δυνατότητες που προσφέρει ο παρεχόμενος πηγαίος κώδικας. Στην πράξη, τα περισσότερα προγράμματα ανοιχτού κώδικα παρέχονται δωρεάν και μπορούν να χαρακτηριστούν ελεύθερα.

## Δείτε επίσης
* Ελεύθερο λογισμικό
* ΕΕΛ/ΛΑΚ

## Εξωτερικοί σύνδεσμοι
* SourceForge.net - Αποθετήριο και σελίδες ανάπτυξης για λογισμικό ανοιχτού κώδικα
Βατερλώ

Το **Βατερλώ** ή, ορθότερα, **Βατερλό** είναι πόλη του Βελγίου. Είναι συνδεδεμένο με την τελευταία μάχη του Ναπολέοντα Α΄ στις 18 Ιουνίου 1815. Την 1η Ιανουαρίου 2006, ο πληθυσμός του ανερχόταν στους 29.000 κατοίκους. Το όνομα της τοποθεσίας είναι μάλλον ολλανδικό, από τη λέξη νερό.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Πόλεις του Βελγίου
Τσεγκέλκιοϊ

Το **Τσεγκέλκιοϊ** (*Çengelköy*) αποτελεί προάστιο της Κωνσταντινούπολης, που βρίσκεται επί της ασιατικής ακτής του Βοσπόρου. Άλλοτε γραφόταν στην ελληνική με την ανεπίσημη ονομασία «*Αγκυροχώριον*». Εκεί υπάρχει σήμερα η ορθόδοξη ελληνική εκκλησία του Αγίου Γεωργίου (*Χρυσοκεράμου* ή *Χρυσοκεραμιδά*), καθώς και σχολείο.

Κατά τον Έλληνα δημοσιογράφο Σταύρο Βουτυρά που καταγόταν από αυτό το προάστιο, η ονομασία Τσεγκέλκιοϊ αποτελεί παραφθορά της άλλοτε βυζαντινής ονομασίας του «*Τα Συγκέλλου*», η οποία προήλθε από την παρακείμενη Μονή Συγκέλλου.

## Εξωτερικοί σύνδεσμοι
* Άγιος Γεώργιος Τσεγκέλκιοϊ , στο site του Οικουμενικού Πατριαρχείου
* Τσεγκέλκιοϊ, άρθρο του Ιωσήφ Κωνσταντινίδη

Κατηγορία:Ουσκουντάρ
Κατηγορία:Προάστια της Κωνσταντινούπολης
Κατηγορία:Βόσπορος
Αντίοχος Ε΄ Ευπάτωρ

Ο **Αντίοχος Ε΄ Ευπάτωρ** (π. 173 – 162 π.Χ.), ήταν βασιλιάς της ελληνιστικής αυτοκρατορίας των Σελευκιδών κατά την περίοδο 164 – 162 π.Χ. Ήταν γιος του Αντίοχου Δ΄ του Επιφανούς και της Λαοδίκης. Το προσωνύμιο "Ευπάτωρ" σημαίνει *αυτός που κατάγεται από ευγενή πατέρα*.

## Η σύντομη βασιλεία
Την άνοιξη του 164 π.Χ. ο Αντίοχος, σε ηλικία μόλις εννέα ετών ανακηρύσσεται συμβασιλέας του πατέρα του πριν αυτός αναχωρήσει για την εκστρατεία του στην Περσία. Ο πατέρας του όμως, δεν επέστρεψε ποτέ, καθώς αρρώστησε και πέθανε. Έτσι ανέβηκε στο θρόνο με προστάτη – αντιβασιλιά το στρατηγό Λυσία, που άφησε ο Αντίοχος Δ΄ στη θέση του διοικητή της Συρίας. Η θέση του Λυσία ήταν επισφαλής καθώς υπήρχαν πολλοί που εποφθαλμιούσαν τη βασιλεία. Και για να γίνουν τα πράγματα χειρότερα η ρωμαϊκή Σύγκλητος, που κρατούσε στη Ρώμη όμηρο τον εξάδερφο και νόμιμο διάδοχο του θρόνου, Δημήτριο, απειλούσε να τον απελευθερώσει αν η κυβέρνηση των Σελευκιδών δεν υπάκουε στις όποιες επιταγές της. 

Στον τομέα των στρατιωτικών υποθέσεων, ξεσπά επανάσταση στη Μηδία, με ηγέτη τον Τίμαρχο από τη Μίλητο. Επίσης μαίνεται η επανάσταση των Μακκαβαίων στην Ιουδαία ήδη από την εποχή του Αντίοχου Δ΄. Το 162 π.Χ. ο στρατός των Σελευκιδών κατορθώνει να πετύχει νίκη απέναντι στον ηγέτη των επαναστατών, τον Ιούδα. Στην Αντιόχεια ξεσπά νέα αποστασία από το Φίλιππο, σύμβουλο του Αντίοχου. Την ίδια χρονιά επικυρώνεται συνθήκη ειρήνης ανάμεσα στους Σελευκίδες και την Ιουδαία, με όρους που ευνοούν τους δεύτερους γιατί οι πρώτοι είχαν ανάγκη το στρατό τους για τη Μηδία και την Αντιόχεια. 

Την ίδια χρονιά ένας πρέσβης της Ρώμης, ο Οκτάβιος (Gnaeus Octavius), απαιτεί τη συμμόρφωση των Σελευκιδών στη Συνθήκη της Απάμειας που υπογράφτηκε το 188 π.Χ. Έπρεπε να βυθίσουν τα πλοία τους και να βγάλουν εκτός μάχης τους ελέφαντές τους, πράγμα που παραβίασε ο Αντίοχος Δ΄ κατά τον πόλεμο με την Αίγυπτο πριν λίγα χρόνια. Ο Λυσίας δεν τόλμησε να αρνηθεί στους Ρωμαίους, πράγμα που εξόργισε το λαό. Ο Οκτάβιος βρήκε τραγικό θάνατο από τον όχλο. Η Σύγκλητος καταλόγισε τις ευθύνες στον Αντίοχο και ορισμένα μέλη της έστειλαν το Δημήτριο πίσω στη Συρία, όπου γίνεται δεκτός ως νόμιμος βασιλιάς. Μέσα στους επόμενους μήνες ο Αντίοχος και ο προστάτης του Λυσίας ανατράπηκαν και θανατώθηκαν, με τον πρώτο να είναι μόλις 11 ετών. Έτσι ξεκινά μια σειρά από δολοφονίες ανάμεσα στους πρίγκιπες των Σελευκιδών, πράγμα που αποτελεί σημάδι της αναπόφευκτης παρακμής της δυναστείας.

## Χρονολόγιο

## Δείτε επίσης
* Δυναστεία των Σελευκιδών
* Αντίοχος Δ΄ Επιφανής
* Δημήτριος Α΄ Σωτήρ
* Αυτοκρατορία των Σελευκιδών
* Ελληνιστική περίοδος

## Πηγές
* www.livius.com

Κατηγορία:Ηγεμόνες των Σελευκιδών
Κατηγορία:Ελληνιστική περίοδος
Αρσινόη Γ΄ της Αιγύπτου

Η **Αρσινόη Γ' **( 246 – 204 π.Χ. ) ήταν βασίλισσα της Αιγύπτου κατά την ελληνιστική περίοδο και μέλος της Δυναστείας των Πτολεμαίων. Βασίλεψε από το 220 έως το 204 π.Χ. στο πλάι του συζύγου και αδελφού της, Πτολεμαίου Δ' του Φιλοπάτορος. Ο τίτλος που έλαβαν ήταν "Θεοί Φιλοπάτορες". Πατέρας τους ήταν ο φαραώ Πτολεμαίος Γ' ο Ευεργέτης και μητέρα τους η βασίλισσα Βερενίκη Β'.

## Βιογραφία
Μόλις ο αδελφός της, Πτολεμαίος Δ' ανέβηκε στο θρόνο το 222 π.Χ., ακούγωντας τις συμβουλές των πολυμήχανων υπουργών του και κυρίως ενός Έλληνα από την Αλεξάνδρεια, του Σωσίβιου, θανάτωσε πολλά συγγενικά του πρόσωπα, όπως τη μητέρα τους Βερενίκη Β', τον αδελφό τους Μάγα και το θείο τους Λυσίμαχο. Η ζωή χαρίστηκε στη νεαρή Αρσινόη, η οποία λίγα χρόνια μετά, το 217 π.Χ., έλαβε μέρος στη μάχη ενάντια στον Αντίοχο Γ' το Μέγα, ηγεμόνα των Σελευκιδών, στη Ράφια. Καθώς ο στρατός αποτελούταν και από γηγενείς Αιγύπτιους ίσως η παρουσία της εκεί να ήταν καθαρά για λόγους ανύψωσης του ηθικού των ανδρών.

Μετά την επιστροφή των δύο αδελφών από την εκστρατεία αυτή, ο Πτολεμαίος και η Αρσινόη παντρεύτηκαν το 217 π.Χ. και εισήχθησαν στην οικογενειακή λατρεία ως "Θεοί Φιλοπάτορες". Ο Πτολεμαίος εξακολούθησε να απολαμβάνει έκλυτη ζωή και να επηρεάζεται από το Σωσίβιο και έναν άλλο υπουργό, τον Αγαθοκλή, η αδελφή του οποίου Αγαθόκλεια ήταν ερωμένη του βασιλιά. 

Πιθανώς μοναδικός σκοπός του γάμου του Πτολεμαίου του Δ' με την Αρσινόη να ήταν η γέννηση του Διαδόχου, πράγμα που έγινε το 209 π.Χ. Η Αρσινόη πρέπει να ζούσε κλεισμένη στο παλάτι χωρίς πολλά περιθώρια για να δραπετεύσει από την άνοστη ζωή της, κάτω από την πλήρη αδιαφορία του Πτολεμαίου. Ο μεγάλος μαθηματικός και αστρονόμος Ερατοσθένης ο Κυρηναίος έγραψε ένα κείμενο από τις αναμνήσεις του γι' αυτήν που σήμερα έχει χαθεί. Αφηγείται ωστόσο ένα περιστατικό, όπου εκείνη του εξέφρασε τη βαθιά πικρία της για την κατάντια του Οίκου του πατέρα της.

Το καλοκαίρι του 204 π.Χ. η Αρσινόη Γ' δολοφονήθηκε κατά τη διάρκεια πραξικοπήματος, θύμα συνωμοσίας που προετοίμασε ο Αγαθοκλής, και που εκτελέστηκε από αυτούς που ήθελαν στο θρόνο το γιο της Πτολεμαίο Ε', ο οποίος ήταν έξι ετών.

## Χρονολόγιο

## Δείτε επίσης
* Δυναστεία των Πτολεμαίων
* Αρχαία Αίγυπτος
* Ελληνιστική περίοδος

## Παραπομπές


## Πηγές
* Η αγγλόφωνη wikipedia.
* Βιογραφία από τον Christopher Bennett. 
* Βιογραφία στο livius.org. 

## Εξωτερικοί σύνδεσμοι
* 

Κατηγορία:Βασίλισσες και Πριγκίπισσες της Πτολεμαϊκής Αιγύπτου
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Κατηγορία:Δυναστεία των Πτολεμαίων
Μεσολούρι Γρεβενών

Το **Μεσολούρι** είναι ορεινός οικισμός και έδρα της ομώνυμης κοινότητας στο Νομό Γρεβενών με πληθυσμό 139 κατοίκους κατά την επίσημη απογραφή του 2001 και κατοικείται κυρίως το καλοκαίρι. Βρίσκεται στην ανατολική πλευρά της οροσειράς της Πίνδου σε υψόμετρο 1.020 μέτρα. Συνορεύει βόρεια με την κοινότητα Δοτσικού, ανατολικά με τον Δήμο Αγίου Κοσμά, νότια με τον Δήμο Θεοδώρου Ζιάκα και δυτικά με την κοινότητα Φιλιππαίων. Απέχει από τα Γρεβενά 28 χλμ. βορειοδυτικά.

## Ιστορικά στοιχεία
Αναφέρεται ότι το χωριό χτίστηκε την περίοδο που χτίστηκε και η Εκκλησία (1778) με την ονομασία Μεσοβούνι, όπως πληροφορούμαστε από επιγραφή της εκκλησίας, και επί Τουρκοκρατίας αποτελούσε τσιφλίκι του Αλή Πασά. Από το Μεσολούρι ήταν ο Μακεδονομάχος οπλαρχηγός Κωνσταντίνος Γκούτας και ο επίσης οπλαρχηγός υιός του Στέργιος Γκούτας.

## Φύση - περιβάλλον
Το χωριό περιβάλλεται από δασώδη έκταση 18 τετ.χλμ, αποτελούμενη από πεύκα, έλατα, βελανιδιές και κέδρα. Η πανίδα της περιοχής αποτελείται από αρκούδες, λύκους, αλεπούδες, ζαρκάδια, σκίουρους. αρκετά είδη αετών, γερακιών και άλλων πουλιών. Επίσης στην τοποθεσία λίμνες βρίσκεται ένα είδος υδρόβιας χελώνας (στικτή νεροχελώνα) καθώς και σαλαμάνδρες.

## Αξιοθέατα
Αξιοθέατα του χωριού αποτελούν η εκκλησία του Αγίου Δημητρίου χτισμένη το 1778 και βρύση στην πλατεία. Σε απόσταση περίπου 1 χλμ ΒΔ υπάρχει ένα μικρό ποτάμι που σχηματίζει τρεις συνεχόμενους καταρράκτες ύψους 3μ, 2,5μ και 5μ. Βόρεια του χωριού βρίσκεται το ύψωμα Πέτρα (1326μ) όπου βρίσκεται η εκκλησία του Προφήτη Ηλία. Σε απόσταση 2 χλμ νοτιοδυτικά του χωριού βρίσκονται η εκκλησία της Κοιμήσεως της Θεοτόκου και λίγο πιο πέρα η τοποθεσία Παλιόσπιτα όπου βρίσκονται ερείπια παλιού οικισμού και η τοποθεσία «λίμνες» με δύο μικρές λίμνες επιφάνειας 150 τ.μ. και 50τ.μ. Νότια του χωριού υπάρχουν τα ερείπια νερόμυλων που λειτουργούσαν μέχρι το 1940. Τέλος βορειοανατολικά του χωριού βρίσκονται τα ερείπια Ιταλικού κοιμητηρίου του 1940.

### Πρόεδροι της Κοινότητας (μετά το 1982)

## Αξιόλογοι Μεσολουριώτες
* Κωνσταντίνος Γκούτας, Μακεδονομάχος οπλαρχηγός
* Στέργιος Γκούτας, Μακεδονομάχος οπλαρχηγός *(γιος του προηγούμενου)*

## Φωτογραφίες

Εικόνα:Mesolouri - Ekklisia.jpg|Εκκλησία Αγ. Δημητρίου
Εικόνα:Mesolouri - Vrysi sthn plateia.jpg|Η βρύση στην πλατεία
Εικόνα:Mesolouri Waterfall 1.jpg|Καταρράκτης κοντά στο Μεσολούρι 
Εικόνα:Mesolouri-Venetikos river.jpg|Ο ποταμός Βενετικός κοντά στο Μεσολούρι


## Εξωτερικοί σύνδεσμοι
* Περισσότερες πληροφορίες από το e-city 
* *Φωτογραφίες του Μεσολουρίου (http://www.in.gr/agro)
* Φωτογραφίες του Μεσολουρίου (http://www.panoramio.com)

## Παραπομπές


Κατηγορία:Δήμος Γρεβενών
Κατηγορία:Χωριά της περιφερειακής ενότητας Γρεβενών
Συνθήκη του Λονδίνου

Με τον γενικό όρο «**Συνθήκη του Λονδίνου**» αναφέρονται οι ακόλουθες συνθήκες που έχουν συνομολογηθεί κατά καιρούς στο Λονδίνο:
* Συνθήκη του Λονδίνου (1827), μεταξύ Βρετανίας, Γαλλίας και Ρωσίας για το σταμάτημα των Τουρκικών πολεμικών ενεργειών στην Ελλάδα
* Συνθήκη του Λονδίνου (1839), που αναγνώρισε την ανεξαρτησία του Βελγίου
* Συνθήκη του Λονδίνου (1840), που έδωσε στον Μοχάμεντ Αλί Πασά κληρονομικά δικαιώματα στην Αίγυπτο
* Συνθήκη του Λονδίνου (1841), που έκλεισε τον Βόσπορο και τα Δαρδανέλια σε πολεμικά πλοία
* Συνθήκη του Λονδίνου (1864), για την ένωση των Ιονίων νησιών με την Ελλάδα
* Συνθήκη του Λονδίνου (1913), για την λήξη του Α΄ Βαλκανικού Πολέμου
* Συνθήκη του Λονδίνου (1915), μεταξύ Αντάντ και Ιταλίας
* Συνθήκη του Λονδίνου (1949), με την οποία δημιουργήθηκε το Συμβούλιο της Ευρώπης

## Δείτε επίσης
* Πρωτόκολλο του Λονδίνου

Κατηγορία:Συνθήκες που αφορούν την Ελλάδα
Θερμιά

Με το όνομα **Θερμιά** φέρονται:

:1. Τέσσερις θερμομεταλλικές πηγές που αναβλύζουν στη περιφέρεια του χωριού Θερμών Δράμας από τις οποίες τα ύδατα της μίας πηγής είναι υπέρθερμα θειούχα και σιδηρούχα σε θερμοκρασία 52&deg; Κ ενώ των άλλων είναι υπόξινα. Κοντά στη κυριότερη πηγή βρίσκονται ερείπια αρχαίου λουτήρα.

:2. Επίσης με το όνομα **θερμιά** φέρονται δύο θερμομεταλλικές πηγές στη νήσο Κύθνο εκ των οποίων και έλαβε η νήσος το ομώνυμο δημώδες όνομα.
Σανατόριο Παΐμιο

Το **Σανατόριο του Παΐμιο** (φινλανδικά: *Paimion Parantola*) ή **νοσοκομείο του Παΐμιο** είναι πρώην φθισιατρείο που βρίσκεται στην πόλη Παΐμιο της Φινλανδίας. Αποτελεί ένα από τα  σημαντικότερα κτίρια του αρχιτέκτονα Αλβάρ Αάλτο που εδραίωσε τη διεθνή φήμη του. Κατασκευάστηκε κατά την περίοδο 1929-33 και ο Αάλτο ανέλαβε το έργο έχοντας κερδίσει το 1928/29 σχετικό αρχιτεκτονικό διαγωνισμό.

Ο Αάλτο σχεδίασε το κτίριο επιδιώκοντας τη συμβολή της αρχιτεκτονικής του στη θεραπευτική διαδικασία. Πίστευε πως το χαρούμενο περιβάλλον μπορούσε να διαδραματίσει σημαντικό ρόλο στην προώθηση της ευημερίας και εξέταζε κάθε ενδεχόμενο του έργου από την πλευρά του ασθενούς. Το σανατόριο Paimio υπήρξε επίσης η αρχή της σταδιοδρομίας του Αάλτο ως σχεδιαστή επίπλων. Εμπνευσμένος από τις δυναμικές φόρμες σωληνοειδών επίπλων που προέρχονται από το Μπάουχαους, δημιούργησε φορμαρισμένο ξύλο το οποίο πίστευε πως θα ήταν πιο ζεστό και πιο άνετο από το μέταλλο. Πιο γνωστή είναι η πολυθρόνα Νο41 γνωστή επίσης και ως *[[Πολυθρόνα Παΐμιο]]*.

Το νοσοκομείο του Παΐμιο είναι υποψήφιο Μνημείο Παγκόσμιας Κληρονομιάς της UNESCO, σύμφωνα με τα πολιτιστικά κριτήρια Ι, ΙΙ και IV.

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Φινλανδία
Βάζο του Άαλτο

Το **βάζο του Άαλτο** (στα φινλανδικά *Aalto-maljakko*) είναι ένα παγκοσμίως αναγνωρίσιμο αντικείμενο γνωστό και ως *Savoy Vase* και ένα υπόδειγμα του φινλανδικού design.
Το βάζο σχεδιάστηκε από τον Άλβαρ Άαλτο αρχικά για μια συμμετοχή σε έναν διαγωνισμό design για το εργοστάσιο υαλικών *Karhula-littala* το 1936. Το ίδιο βάζο έλαβε μέρος και στην παγκόσμια έκθεση του 1937 στο Παρίσι. Το σχέδιο είναι εμπνευσμένο από μια γυναίκα Sami. (sami= μια φυλή της Λαπωνίας).

Ο Άαλτο δημιούργησε τα αρχικά σχέδια εμφυσώντας γυαλί στη μέση μιας σειράς από ξύλα καρφωμένα στο έδαφος και αφήνοντας το λιωμένο γυαλί να κυλήσει μόνο από ορισμένες μεριές, δημιουργώντας έτσι κυματιστό σχήμα. Το όνομα *Βάζο Σαβοϊ (Savoy)* προήλθε από την αγορά του βάζου και των δικαιωμάτων του από το εστιατόριο Σαβοϊ στο Ελσίνκι. Ο Άαλτο δεν έβγαλε ποτέ χρήματα από το έργο αυτό, γιατί το σχέδιο ανήκε στο εργοστάσιο για το οποίο διεξαγόταν ο διαγωνισμός.

## Εξωτερικοί σύνδεσμοι
*Το βάζο του Άαλτο στην ιστοσελίδα του κατασκευαστή

Κατηγορία:Αντικείμενα βιομηχανικού σχεδιασμού
Beriev Be-8

Το **Beriev Be-8** (Κωδική Ονομασία NATO: Mole) ήταν ένα αμφίβιο επιβατικό αεροσκάφος, Ρωσικής σχεδίασης και κατασκευής. Κατασκευάστηκε το 1947 και είχε παρόμοια στοιχεία με το Be-4, αν και μεγαλύτερο και βαρύτερο. Ήταν ένα μονοκινητήριο αεροσκάφος με την πτέρυγα τοποθετημένη σε ένα λεπτό πυλώνα και κοντούς πλωτήρες. Συγκριτικά με το Be-4, το Be-8 ήταν εξοπλισμένο με ανασυρόμενο σύστημα προσγείωσης, ενώ το πιλοτήριο και η καμπίνα των επιβατών θερμαίνονταν. Το Be-8 σχεδιάστηκε ως πολιτικό αεροσκάφος και για τον λόγο αυτό δεν έφερε οπλισμό. Η πρώτη πτήση έγινε στις 8 Δεκεμβρίου 1947, όπου επέδειξε τα καλά χαρακτηριστικά του. Κατασκευάστηκαν 2 πρωτότυπα, ένα εκ των οποίων επιδείχθηκε στην Σοβιετική μέρα αεροπορίας του 1951 στο Τουσίνο.

## Παραπομπές


## Εξωτερικοί σύνδεσμοι
* 
* Σελίδα αφιερωμένη στο Be-8 

Κατηγορία:Αμφίβια αεροσκάφη
Be-8
Ουίλιαμ Λάσελ

Ο **Ουίλιαμ Λάσελ** (, 18 Ιουνίου 1799 – 5 Οκτωβρίου 1880) ήταν Άγγλος αστρονόμος, που γεννήθηκε στο Μπόλτον του Λάνκασαϊρ (Lancashire), σήμερα προάστιο του Μάντσεστερ.

## Η ζωή του
Ο Λάσελ δημιούργησε περιουσία ως ζυθοποιός, πράγμα που του επέτρεψε να καλλιεργήσει το ενδιαφέρον του για την Παρατηρησιακή Αστρονομία. Κατασκεύασε ένα αστεροσκοπείο κοντά στο Λίβερπουλ και το εξόπλισε με ένα κατοπτρικό τηλεσκόπιο διαμέτρου 24 ιντσών (61 εκατοστομέτρων), γνωστό ως «τηλεσκόπιο του Starfield». Πρωτοπόρησε στηρίζοντάς το με ισημερινή στήριξη για την εύκολη παρακολούθηση των ουράνιων σωμάτων καθώς η Γη περιστρέφεται. Λείανε ο ίδιος το κάτοπτρο του τηλεσκοπίου αυτού χρησιμοποιώντας εξοπλισμό που επίσης είχε κατασκευάσει ο ίδιος.

Στις 10 Οκτωβρίου 1846 ο Λάσελ ανακάλυψε τον φυσικό δορυφόρο Τρίτωνα, τον μεγαλύτερο του Ποσειδώνα, μόλις 17 ημέρες μετά την ανακάλυψη του ίδιου του Ποσειδώνα από τον Γερμανό αστρονόμο Γιόχαν Γκότφριντ Γκάλε. Το 1848 ο Λάσελ ανακάλυψε ανεξάρτητα από τους George Phillips Bond και William Cranch Bond τον Υπερίωνα, δορυφόρο του Κρόνου. Στις 24 Οκτωβρίου 1851 ανακάλυψε τους Άριελ και Ουμβριήλ, δύο δορυφόρους του πλανήτη Ουρανού. Την ίδια χρονιά, όταν η Βασίλισσα Βικτωρία επισκέφθηκε το Λίβερπουλ, ο Λάσελ ήταν ο μόνος άνθρωπος τον οποίο ζήτησε να συναντήσει.

Το 1855 ο Λάσελ κατασκεύασε ένα τηλεσκόπιο διαμέτρου 48 ιντσών (122 εκατοστών) και το εγκατέστησε στη Μάλτα εξαιτίας των καλύτερων καιρικών συνθηκών για αστρονομικές παρατηρήσεις σε σχέση με την πατρίδα του. Τιμήθηκε με το χρυσό μετάλλιο της Βασιλικής Αστρονομικής Εταιρείας το 1849 και κατείχε τη θέση του προέδρου της επί δύο έτη, αρχίζοντας από το 1870.

Με τον θάνατό του άφησε πίσω του μια περιουσία £80.000 (ισοδύναμων με εκατομμύρια ευρώ με τις σημερινές αναλογίες).

## Ονομάσθηκαν προς τιμή του
Προς τιμή του Λάσελ πήραν το όνομά του δύο κρατήρες, ένας στο νότιο ημισφαίριο της Σελήνης και ένας στον Άρη, ένας δακτύλιος του Ποσειδώνα και ο αστεροειδής 2636 Λάσελ (2636 Lassell).

## Πηγές
* Το λήμμα για τον Lassell στο *Dictionary of National Biography*, Smith, Elder & Co., Λονδίνο 1885–1900

## Παραπομπές


## Εξωτερικοί σύνδεσμοι
* Βιογραφία και άλλα θέματα σχετικά με τον Λάσελ 
* Σύντομη βιογραφία και εικόνες

Κατηγορία:Άγγλοι αστρονόμοι
Κατηγορία:Αστρονόμοι του 19ου αιώνα
Η Εκδίωξη του Ηλιόδωρου από τον Ναό

**Η Εκδίωξη του Ηλιόδωρου από το Ναό**  (ιταλικά: *Cacciata di Eliodoro dal tempio*), είναι μια τοιχογραφία που δημιουργήθηκε το έτος 1511 από τον Ιταλό ζωγράφο της Αναγέννησης, τον Ραφαήλ. Βρίσκεται στο Αποστολικό Παλάτι, τώρα Μουσείο, του Βατικανού. Το έργο εκτελέστηκε μετά από παραγγελία του πάπα, για τη διακόσμηση των ιδιαίτερων διαμερισμάτων του, που σήμερα είναι γνωστές ως Αίθουσες του Ραφαήλ (*Stanze di Raffaello*). Η αίθουσα έλαβε το όνομά της από αυτόν τον πίνακα: *αίθουσα του Ηλιόδωρου* (*Stanza di Eliodoro*).

## Θέμα
Ο πίνακας απεικονίζει ένα ιστορικό γεγονός, το οποίο περιγράφει η Βίβλος στα βιβλία των Μακκαβαίων (3:21-28). Ο βασιλιάς της Αυτοκρατορίας των Σελευκιδών, ο Σέλευκος Δ΄ ο Φιλοπάτωρ, λόγω οικονομικής στενότητας, διέταξε τον υπουργό του Ηλιόδωρο να του φέρει τον θησαυρό, που ήταν φυλαγμένος στον Ναό της Ιερουσαλήμ. Ο ανώτατος ιερέας, ο Ονίας Γ', αρνήθηκε κατηγορηματικά και απέτρεψε την αρπαγή των πολύτιμων αντικειμένων. Σύμφωνα με τη βιβλική αφήγηση, σαν απάντηση στις προσευχές του, ο Θεός έστειλε έναν καβαλάρη, υποβοηθούμενο από δύο νέους, για να διώξουν τον Ηλιόδωρο έξω από τον ναό.

## Περιγραφή του πίνακα
thumb|left|Λεπτομέρεια του πίνακα.
thumb|right|Λεπτομέρεια του πίνακα.
Πρόκειται για μια δραματική απεικόνιση, την οποία διατρέχει ένα πολύ γρήγορο ρεύμα κίνησης. Ο Ραφαήλ ήθελε να αποδώσει τη βία του πάθους με τον τρόπο του Μιχαήλ Αγγέλου, μα διατηρεί επίσης μια απόσταση, επιτρέποντας μια αίσθηση αντικειμενικότητας. Η κίνηση των προσώπων έχει ένα ρυθμό γρήγορο, σαν να συμμετέχουν σε χορογραφία. Το φως, όπως εισέρχεται στη σκηνή από ψηλά και ο τρόπος που πέφτει στις καμπύλες, παρέχει ένα θαυμάσιο παράδειγμα σκηνικού φωτισμού. Κάθε φιγούρα ακολουθεί την κίνησή της με την τεχνική ακρίβεια χορευτικής φιγούρας. Η σκηνική παρουσία είναι αποκάλυψη, αλλά και φαντασία, η οποία με τη σειρά της αποτελεί ιστορική αναπαράσταση, όπως την οργάνωσε ο καλλιτέχνης.

Η απεικόνιση έχει δύο διακριτούς χρόνους: έναν πίνακα μέσα στον πίνακα. Αυτό αρκεί για να την μεταφέρει από το επίπεδο της απεικόνισης σε αυτό της υποκριτικής, του θεατρικού θεάματος. Το κεντρικό θέμα της σκηνής δεν είναι πλέον στο κέντρο, αλλά στα δεξιά. Εκεί ο Ηλιόδωρος και οι ακόλουθοί του εκδιώκονται από τον οπλισμένο καβαλάρη και τους δύο νέους. Για την αναπαράστασή τους, ο Ραφαήλ ακολουθεί τη βιβλική περιγραφή ως την τελευταία λεπτομέρεια. Στα αριστερά της σκηνής παρακολουθεί ο Πάπας Ιούλιος Β΄, πράγμα με το οποίο γίνεται σαφής υπόνοια, πως ο ίδιος είναι υπεύθυνος να προστατέψει την ακεραιότητα των κεκτημένων της Εκκλησίας και να κυνηγήσει τους κοσμικούς σφετεριστές των παπικών γαιών. Αποτελεί κυρίαρχη φιγούρα ανάμεσα σε όσους στέκονται πλάι του και επανεμφανίζεται και στις μικρότερες σκηνές.

## Πηγές
* Ραφαήλ, περιγραφές των έργων του στο Βατικανό.

## Δείτε επίσης
* Ηλιόδωρος
* Ραφαήλ
* Αναγέννηση
* Μουσεία Βατικανού
* Δωμάτια Ραφαήλ

Κατηγορία:Έργα ζωγραφικής του Ραφαήλ
Κατηγορία:Έργα αναγεννησιακής ζωγραφικής
Κατηγορία:Εκθέματα στα Μουσεία Βατικανού
Κατηγορία:Τοιχογραφίες
Μαργαρίτα Μυτιληναίου

Η **Μαργαρίτα-Κυριακή Μυτιληναίου** (7 Ιουλίου 1968) είναι Ελληνίδα ραδιοφωνική παραγωγός.

Γεννήθηκε στο Λονδίνο και είναι κόρη των ηθοποιών Στέφανου Ληναίου και Έλλης Φωτίου.

Έχει σπουδάσει αγγλική φιλολογία, ωστόσο από πριν ακόμα ολοκληρώσει τις σπουδές της, την "κέρδισε" το ραδιόφωνο. Έχει εργαστεί για πολλά χρόνια ως μουσική παραγωγός στους ραδιοφωνικούς σταθμούς *[[Easy 97.2|ANT1 FM]]* και *[[ΣΚΑΪ 100.3|ΣΚΑΪ FM]]*. Ιδιαίτερα δημοφιλής έγινε μέσα από τη συχνότητα του *Μελωδία FM*.

Διατέλεσε υπεύθυνη προγράμματος στον ραδιοφωνικό σταθμό *Δίεση FM*, καθώς και σύμβουλος προγράμματος στο *ΣΚΑΪ FM*. Από το 2001 ως το 2010 υπήρξε διευθύντρια προγράμματος του *[[Δεύτερο Πρόγραμμα|Δεύτερου Προγράμματος]]* της ΕΡΤ. Επιμελήθηκε το Φεστιβάλ Τραγουδιού Θεσσαλονίκης στον ημιτελικό του οποίου το 2005 υπήρξε συμπαρουσιάστρια, ενώ υπήρξε εκ των σχολιαστών της ΝΕΤ στην τελετή έναρξης των Ολυμπιακών αγώνων του Πεκίνου.

Το 2013 επέστρεψε στο ραδιόφωνο και συγκεκριμένα στο *Μέντα FM* από όπου και αποχώρησε το 2015. Από τον Οκτώβρη του 2015 βρισκόταν στον αέρα του (αλήστου μνήμης) *Βήμα FM* και από το Φεβρουάριο του 2017 στο διαδικτυακό *Join radio*. Μετά την εκλογή του Κώστα Μπακογιάννη ως δημάρχου Αθηναίων, ανέλαβε την διεύθυνση του δημοτικού ραδιοφώνου *[[Αθήνα 9.84]]*. Ακολούθησε η συνεργασία της με τους ραδιοφωνικούς σταθμούς *Ελληνικός FM* και *Pride FM*, στους οποίους υπήρξε και διευθύντρια και από το 2025 επανήλθε στην ΕΡΤ διατελώντας από τον Ιούνιο διευθύντρια των μουσικών της ραδιοφώνων και από τις 15 Σεπτεμβρίου ραδιοφωνική παραγωγός στο Δεύτερο Πρόγραμμα.

## Παραπομπές


Κατηγορία:Ραδιοφωνικοί παραγωγοί
Τύννιχος

Ο **Τύννιχος** ήταν αρχαίος Έλληνας ποιητής από την Χαλκίδα. Ανέπτυξε ιδιαίτερα παιάνες με μουσική υπόκρουση προς τιμή του θεού Απόλλωνα και ειδικότερα για τη κατάπαυση λοιμωδών νόσων. Το είδος αυτό της ποίησης, περισσότερο θρησκευτικό τελειοποιήθηκε πρώτα στην Κρήτη και από εκεί διαδόθηκε στους Δελφούς, στην αρχαία Σπάρτη και σ΄ άλλες περιοχές της αρχαίας Ελλάδας.

Αναφέρεται στο διάλογο του Πλάτωνα *[[Ίων (πλατωνικός διάλογος)|Ίων]]*. 

## Παραπομπές


## Εξωτερικοί σύνδεσμοι
* 

Κατηγορία:Αρχαίοι Έλληνες ποιητές
Τύμφη

Η **Τύμφη** (2.497 μ.) είναι βουνό της Ηπείρου στην επαρχία του Ζαγορίου. Ο Στράβων την αναφέρει ως όρος πλησίον της Παροραίας (περιοχή που βρίσκεται το όρος Μιτσικέλι) απ' όπου πηγάζει ο ποταμός Άραχθος που εκχύνεται στο Ιόνιο πέλαγος πλησίον της Νικοπόλεως. Ο Στράβων αναφέρεται και στους Τυμφαίους, μία από τις 14 φυλές των Ηπειρωτών.

Ο ορεινός όγκος της Τύμφης είναι σχεδόν άδενδρος και ως επί το πλείστον απόκρημνος ιδίως στις βόρειες και νοτιοδυτικές προσβάσεις του. Υψώνεται μεταξύ του ποταμού Αώου και του παραποτάμου του Βοϊδομάτη. Αποτελούσε και αποτελεί το καλύτερο θέρετρο των νομάδων κτηνοτρόφων της περιοχής.Οι υψηλότερες κορυφές της Τύμφης είναι η Γκαμήλα 2.497 μ., η Γκούρα 2.467 μ., η Αστράκα 2.432 μ., και ακολουθούν ο Άβαλος, η Ραδόβολη, ο Πλόσκος, ο Λαγαρής, ο Αϊλιάς κ.ά.. Στα οροπέδια της Τύμφης υπάρχουν πολλές γραφικές αλπικές λίμνες με πλούσιους θρύλους και παραδόσεις, με γνωστότερη τη Δρακόλιμνη. Η μεγαλύτερη εξ αυτών, η Ριζίνα, απέχει περίπου 4 ώρες πεζοπορία από το Βραδέτο. Οι νοτιοδυτικές πλαγιές της Τύμφης καταλήγουν στο φαράγγι του Βίκου. Η ανάβαση στις κορυφές γίνεται από το Βραδέτο μετά από 7ωρη πορεία αλλά και από το Μικρό Πάπιγκο με 3ωρη πορεία ως το καταφύγιο της Αστράκας και με βάση αυτό στις κορυφές Γκαμήλα, Πλόσκο, Αστράκα κ.ά..

## Προστατευόμενη τοποθεσία
Το όρος Τύμφη είναι προστατευόμενος βιότοπος Natura 2000, με κωδικό GR2130009, κατά μία έκταση 277,64 τ.χλμ.. Εντός των ορίων περιλαμβάνεται ο Εθνικός Δρυμός Βίκου-Αώου.

## Παραπομπές


## Φωτοθήκη

Αρχείο:Τύμφη.jpg|Αεροφωτογραφία της Τύμφης από την ανατολική πλευρά του βουνού. Διακρίνεται σε πρώτο φόντο η κορυφογραμμή της Τσούκα Ρόσας και πίσω η βόρεια πλευρά του βουνού και η Γκαμήλα
Αρχείο:Τύμφη_1.jpg|Άλογο στο χιονισμένο τοπίο της Τύμφης
Αρχείο:Τύμφη_2.jpg|Άλογα στο χιονισμένο τοπίο της Τύμφης
Αρχείο:Τύμφη_7.jpg|Χιονισμένο τοπίο στην Τύμφη
Αρχείο:Τύμφη_10.jpg|Χιονισμένο τοπίο στην Τύμφη
Αρχείο:Τύμφη_16.jpg|Τοπίο στην Τύμφη
Αρχείο:Gamilla_Peak.jpg|Η κορυφή Γκαμήλα
Αρχείο:Stone_bridge_at_Mt_Gamila_-_Tymfi.jpg|Πέτρινο γεφύρι στη Γκαμήλα
Αρχείο:Τύμφη_19.jpg
Αρχείο:Τύμφη_mount_11.jpg
Αρχείο:Τύμφη_mount_15.jpg
Αρχείο:Τύμφη_mount_17.jpg
Αρχείο:Τύμφη_mount_8.jpg
Αρχείο:Τύμφη_mount_9.jpg
Αρχείο:Τύμφη_mount_14.jpg
Αρχείο:ΤΥΜΦΗ1.jpg
Αρχείο:ΤΥΜΦΗ2.jpg
Αρχείο:ΤΥΜΦΗ4.jpg


## Δείτε επίσης
*Κατάλογος βουνών της Ελλάδας
*Εθνικός Δρυμός Βίκου-Αώου
*Δήμος Τύμφης

## Εξωτερικοί σύνδεσμοι
*Φωτογραφίες υψηλής ανάλυσης

Κατηγορία:Βουνά των Ιωαννίνων
Κατηγορία:Πίνδος
Eurocontrol

thumb|300px|Μέλη του EUROCONTROL

Κατά μέσο όρο, οι τομείς ελέγχου εναέριας κυκλοφορίας στο Κέντρο Ελέγχου Ανώτερης Περιοχής Μάαστριχτ (Maastricht Upper Area Control Centre, MUAC) μπορούν να εξυπηρετήσουν 50 ή περισσότερες πτήσεις ανά ώρα σε μια Ανώτερη Περιοχή Ελέγχου (Upper Control Area), πάνω από τα 24.500 πόδια. Η μέση διάρκεια πτήσης είναι περίπου 18 λεπτά και περίπου το 60% της κυκλοφορίας ανέρχεται από ή κατέρχεται προς ένα από τα κύρια αεροδρόμια στο Λονδίνο, το Παρίσι, τη Φρανκφούρτη, το Άμστερνταμ και το Βερολίνο.

## Κράτη-Μέλη

Μέλη του EUROCONTROL, της Ευρωπαϊκής Ένωσης και του Ευρωπαϊκού Συμβουλίου Πολιτικής Αεροπορίας:
* Βέλγιο (1960)
* Ολλανδία (1960)
* Λουξεμβούργο (1960)
* Γαλλία (1960)
* Γερμανία (1960)
* Ηνωμένο Βασίλειο (1960)
* Ιρλανδία (1965)
* Πορτογαλία (1986)
* Ελλάδα (1988)
* Μάλτα (1989)
* Κύπρος (1991)
* Ουγγαρία (1992)
* Αυστρία (1993)
* Δανία (1994)
* Σλοβενία (1995)
* Σουηδία (1995)
* Ρουμανία (1996)
* Τσεχία (1996)
* Ιταλία (1996)
* Βουλγαρία (1997)
* Σλοβακία (1997)
* Ισπανία (1997)
* Κροατία (1997)
* Φινλανδία (2001)
* Πολωνία (2004)
* Λιθουανία (2006)
* Λετονία (2011)
* Εσθονία (2015)

Μέλη του EUROCONTROL και του Ευρωπαϊκού Συμβουλίου Πολιτικής Αεροπορίας, εκτός Ευρωπαϊκής Ένωσης:
* Τουρκία (1989)
* Ελβετία (1992)
* Νορβηγία (1994)
* Μονακό (1997)
* Βόρεια Μακεδονία (1998)
* Μολδαβία (2000)
* Αλβανία (2002)
* Βοσνία Ερζεγοβίνη (2004)
* Ουκρανία (2004)
* Σερβία (2005)
* Αρμενία (2006)
* Μαυροβούνιο (2007)
* Γεωργία (2012)

Αξιοσημείωτα μη-μέλη:
Μέλη του Ευρωπαϊκού Συμβουλίου Πολιτικής Αεροπορίας:
* Ισλανδία
* Αζερμπαϊτζάν

## Εξωτερικοί Σύνδεσμοι
*Επίσημη ιστοσελίδα

Κατηγορία:Έλεγχος εναέριας κυκλοφορίας
Κατηγορία:Αεροπορικές αρχές
Κατηγορία:Οργανώσεις με έδρα την Ευρώπη
Ηλιόδωρος (υπουργός)

Ο **Ηλιόδωρος** ήταν ένας από τους υπουργούς ή τους συμβούλους του βασιλιά των Σελευκιδών Σέλευκου Δ' του Φιλοπάτορος, που έζησε γύρω στο 175 π.Χ. 

## Βιογραφία
Σύμφωνα με τη βιβλική αφήγηση στα Βιβλία των Μακκαβαίων, ο βασιλιάς Σέλευκος ο Δ΄ βρισκόταν σε οικονομική στενότητα εξαιτίας των βαριών όρων που του επέβαλαν οι Ρωμαίοι μετά την υπογραφή της Ειρήνης της Απάμειας (188 π.Χ.). Μαθαίνει τότε, από τον Απολλώνιο τον κυβερνήτη της Κοίλης Συρίας και της Φοινίκης, ότι το θησαυροφυλάκιο των Ιεροσολύμων ήταν γεμάτο με αμύθητους θησαυρούς και διατάσει τον Ηλιόδωρο να πάει στην Ιερουσαλήμ και να καταχέσει το θησαυρό που βρισκόταν στο Ναό. Ο ανώτατος ιερέας Ονίας Γ' αρνήθηκε κατηγορηματικά να ικανοποιήσει την απαίτηση αυτή. Συνεχίζοντας, η βιβλική αφήγηση στα Βιβλία των Μακκαβαίων αναφέρει ότι μετά από προσευχή του ιερέα, ο Θεός έστειλε έναν έφιππο άντρα και δύο νεαρούς να εκδιώξουν τον Ηλιόδωρο από το Ναό. Μετά την αποτυχία του αυτή, ο Ηλιόδωρος επέστρεψε στην αυλή των Σελευκίδων. Λίγο αργότερα, το 175 π.Χ., δολοφονεί το Σέλευκο και αυτοανακηρύσσεται βασιλιάς. Ωστόσο ανατρέπεται και εκτελείται από τον Αντίοχο Δ', αδελφό του Σέλευκου.

Την περίοδο της Μεταρρύθμισης και Αντιμεταρρύθμισης, η εκδίωξη του Ηλιόδωρου από το Ναό προβλήθηκε από τη Ρωμαιοκαθολική εκκλησία ως σύμβολο του απαραβίαστου της εκκλησιαστικής περιουσίας και αναπαραστάθηκε σε πολλά έργα τέχνης. Η αφήγηση αυτή ενέπνευσε τον  Ζεράρ ντε Λερές στο έργο του που φαίνεται παραπλεύρως, αλλά και στην Εκδίωξη του Ηλιόδωρου από το Ναό που φιλοτέχνησε ο Ραφαήλ. 

## Παραπομπές


## Δείτε επίσης
* Αυτοκρατορία των Σελευκιδών
* Η Εκδίωξη του Ηλιόδωρου από το Ναό, έργο του Ραφαήλ.
* Ελληνιστική περίοδος

## Εξωτερικοί σύνδεσμοι
* 

Κατηγορία:Ελληνιστική περίοδος
Κατηγορία:Πρόσωπα της Παλαιάς Διαθήκης
Ελληνικές ευρωεκλογές 1984

Οι **Ευρωεκλογές 1984** διεξήχθησαν την Κυριακή 17 Ιουνίου 1984 ταυτόχρονα στην Ελλάδα και στα υπόλοιπα εννέα κράτη μέλη της τότε ΕΟΚ. Στο Ηνωμένο Βασίλειο και τη Δανία είχαν διεξαχθεί τρεις μέρες νωρίτερα (Πέμπτη 14 Ιουνίου), όμως τα αποτελέσματα ανακοινώθηκαν την Κυριακή. Το εκλογικό σύστημα ήταν η απλή αναλογική με τη διαδικασία της λίστας.

Η αποχή έφτασε το 22,83%.

## Αποτελέσματα

### Τα μεγαλύτερα και μικρότερα ποσοστά ανά κόμμα

### Οι εκλεγμένοι ευρωβουλευτές





## Πηγές
*Κώστας Διγκαβές, «Αλμανάκ 1985», Εκδόσεις Μαλλιάρης - Παιδεία, Θεσσαλονίκη 1985, σελίδες 290 - 301.
*Έλληνες Ευρωβουλευτές από το in.gr

1984
Εθνικός ύμνος της Νότιας Αφρικής

μικρογραφία|Εθνικός ύμνος της Νότιας Αφρικής, της Ζάμπια και της Τανζανίας.
Ο **Εθνικός Ύμνος της [[Νότια Αφρική|Νότιας Αφρικής]]** υιοθετήθηκε το 1997 και αποτελεί συνδυασμό δυο διαφορετικών ύμνων: του *Nkosi Sikelel' iAfrika* και του παλαιότερου εθνικου ύμνου της χώρας *Die Stem van Suid-Afrika/The Call of South Africa*. Είναι γραμμένος στις πέντε πιο διαδεδομένες γλώσσες της χώρας - Κόσα, Ζουλού, Σεσότο, Αφρικάανς και Αγγλικά.

Το τραγούδι έγινε ένα παναφρικανικό τραγούδι απελευθέρωσης και οι εκδοχές του υιοθετήθηκαν αργότερα ως εθνικοί ύμνοι πέντε χωρών στην Αφρική, συμπεριλαμβανομένων της Ζάμπια, της Τανζανίας, της Ναμίμπια και της Ζιμπάμπουε μετά την ανεξαρτησία και της Νότιας Αφρικής μετά το τέλος του απαρτχάιντ. Η μελωδία του τραγουδιού εξακολουθεί να χρησιμοποιείται ως ο εθνικός ύμνος της Τανζανίας και ο εθνικός ύμνος της Ζάμπια (η Ζιμπάμπουε και η Ναμίμπια έχουν αλλάξει από τότε σε νέους ύμνους με πρωτότυπη μελωδική σύνθεση).
## Στίχοι

## Εξωτερικοί σύνδεσμοι
* Ο εθνικός Ύμνος , από το info.gov.za 
* http://www.salanguages.com/anthem/index.htm

Νοτια Αφρικη
Κατηγορία:Εθνικά σύμβολα της Νότιας Αφρικής
Κατηγορία:Πολύγλωσσα τραγούδια
Τυρρηνική Θάλασσα

**Τυρρηνική θάλασσα** ή **Τυρρηνικό πέλαγος**, () ονομάζεται η θάλασσα που βρίσκεται μεταξύ της δυτικής ακτής της Ιταλικής χερσονήσου (Ιταλίας) και της Κορσικής, της Σαρδηνίας και της Σικελίας.

## Γεωγραφία
Η Τυρρηνική θάλασσα συνδέεται με τη θάλασσα της Λιγυρίας στα βόρειοδυτικά, μέσω του Περάσματος της Κορσικής (Canale di Corsica) και του Περάσματος του Πιομπίνο (Canale di Piombino), δυτικά και ανατολικά της νήσου Έλβα αντίστοιχα, στα νότια με το Ιόνιο Πέλαγος μέσω του Στενού της Μεσσήνης και στα δυτικά με τη δυτική Μεσόγειο μέσω του Στενού του Μπονιφάτσιο.

Κυριότεροι κόλποι της Τυρρηνικής θάλασσας είναι οι κόλποι της Νάπολης, της Γκαέτα, του Σαλέρνο, του Πολικάστρο και της Σαντ’ Εουφέμια. Το σημαντικότερο λιμάνι της είναι το λιμάνι της πόλης Gioia Tauro ενώ άλλα σημαντικά λιμάνια είναι η Τσιβιταβέκια, το Ποτσουόλι, η Νάπολη, το Τράπανι, το Κάλιαρι, το Σαλέρνο και το Παλέρμο. Στην Τυρρηνική χύνονται ο ιστορικός ποταμός Τίβερης καθώς και οι ποταμοί Ομπρόνε, Καριλιάνο και Βολτούρνο.

Στο βόρειο τμήμα της Τυρρηνικής βρίσκεται το Αρχιπέλαγος της Τοσκάνης που περιλαμβάνει τα νησιά Έλβα, Πιανόζα, Μοντεκρίστο, Τζίλιο, Τζιανούτρι και Καπραΐα και Γοργόνα (νησί). Το 1996 δημιουργήθηκε το Εθνικό Πάρκο του Αρχιπελάγους της Τοσκάνης που είναι το μεγαλύτερο θαλάσσιο πάρκο στην Ευρώπη. Στο κέντρο της Τυρρηνικής βρίσκεται το αρχιπέλαγος Ποντσιάνο με τα νησιά Πόντσα, Παλμαρόλα, Γκάβι, Ζαννόνε, Βεντοτένε και Σάντο Στέφανο. Κοντά στην Πόντσα είναι το βαθύτερο σημείο της Τυρρηνικής: 3.785 μέτρα. Κατά μήκος των ακτών της Καμπανίας είναι το Αρχιπέλαγος Καμπάνο με το Κάπρι, την Προτσίντα, την Ίσκια και άλλα μικρότερα νησιά ενώ κατά μήκος των ακτών της Σικελίας είναι το νησί Ούστιτζα, το αρχιπέλαγος των Αιολίδων νήσων, που αποτελείται από το Στρόμπολι, το Αλικούντι, Φιλικούντι, Λίπαρι, Σαλίνα, Βουλκάνο και Πανάρεα και οι Αιγάδες Νήσοι με κυριότερα νησιά τα Φαβινιάνα, Λεβάντσο και Μαρέττιμο. Στη βορειοανατολική ακτή της Σαρδηνίας βρίσκεται το αρχιπέλαγος Μανταλένα με τα νησιά Μανταλένα και Καπρέρα και ένα μεγάλο αριθμό νησίδων.

## Ιστορία
Η ονομασία της Τυρρηνικής θάλασσας προέρχεται από το όνομα με το οποίο αποκαλούσαν οι αρχαίοι Έλληνες τους Ετρούσκους, δηλαδή Τυρρηνοί (ή Τυρσηνοί ή Τυρσανοί). Σύμφωνα με τον Ηρόδοτο στις δυτικές ακτές της Ιταλίας είχαν εγκατασταθεί Λύδιοι με επικεφαλής τον πρίγκιπα Τυρρηνό, προς τιμή του οποίου μετονομάστηκαν σε Τυρρηνούς. Η μετακίνηση αυτή του μισού πληθυσμού των Λυδίων, αποφασίστηκε από τον βασιλιά τους επειδή η Λυδία πλήττονταν από μεγάλη φτώχεια. Σύμφωνα με άλλες πηγές οι αρχαίοι Έλληνες αποκαλούσαν Τυρρηνούς τους πειρατές που με μικρά και γρήγορα πλοία ασκούσαν πειρατεία στη δυτική Μεσόγειο.

Οι Λατίνοι ονόμαζαν την Τυρρηνική θάλασσα Mare Tuscum και Mare Interum (κατώτερη θάλασσα) σε αντιδιαστολή προς Αδριατικό πέλαγος, που το ονόμαζαν Mare Superum (ανώτερη θάλασσα). Ο Κλαύδιος Πτολεμαίος και ο Στράβων προτιμούσαν να ονομάζουν το βόρειο τμήμα της Λυγιστικό, το μεσαίο Τυρρηνικό και το νοτιότερο Αιγώνιο ή Σικελικό πέλαγος.

## Παραπομπές


## Πηγές
* *Εγκυκλοπαίδεια Πάπυρος Larousse Britannica*, τόμ. 58ος, σελ. 322


Κατηγορία:Θάλασσες και πελάγη της Μεσογείου
Κατηγορία:Θάλασσες της Ιταλίας
Μάικλ Φλάτλεϊ

Ο **Μάικλ Φλάτλεϊ** (*Michael Ryan Flatley*, 16 Ιουλίου 1958) είναι Αμερικανός χορευτής και δημιουργός των μιούζικαλ *Lord of the Dance*, *Riverdance*, *Feet of Flames* και *Celtic Tiger*. 

## Βιογραφία-Σταδιοδρομία
Γεννήθηκε στις 16 Ιουλίου 1958 στο Σικάγο και είναι ιρλανδικής καταγωγής. Ξεκίνησε τα πρώτα του βήματα στον ιρλανδικό χορό και στις κλακέτες στα 11. Στα 17 κέρδισε τον διαγωνισμό Ιρλανδικού χορού στην Αμερική. Μετά τις σπουδές άνοιξε σχολή χορού. Το 1994 με τη συνεργασία του Jean Butler δημιούργησε το σόου *[[Riverdance]]* που πρωτοπαρουσιάστηκε στο διαγωνισμό τραγουδιού της eurovision την ίδια χρονιά. Είχε μεγάλη επιτυχία και εξακολουθεί να παίζεται μέχρι σήμερα. Μετά το *Riverdance* συνέχισε το 1996 με το *[[The Lord of the Dance]]* που εντυπωσίασε στην απονομή βραβείων Όσκαρ το 1997. Ίσως είναι η μεγαλύτερη του επιτυχία και συνεχίζεται να παίζεται έως σήμερα. Ο Michael Flatley δεν χορεύει πλέον στις περιοδείες του *The lord of the dance*. Σε κάθε παράσταση του μιούζικαλ χτυπιέται 150000 φορές η κλακέτα. Ένα εκατομμύριο CD και 9 εκατομμύρια βίντεο της παράστασης έχουν πωληθεί μέχρι τώρα. Η παράσταση έχει παιχτεί σε 30 χώρες συμπεριλαμβανομένης και της Ελλάδας. 

Επόμενο βήμα του ήταν το *[[Feet of Flames]]* το 1998 το οποίο πρωτοπαρουσιάστηκε στο Hyde Park του Λονδίνου. Τα κύρια στοιχεία του δεν διαφέρουν ιδιαίτερα από το *The Lord of the Dance*. Το αποκορύφωμα της παράσταση ήταν όταν το 2000 παίχθηκε μπροστά σε 100.000 θεατές στη Βουδαπέστη. Η τελευταία παράσταση του ήταν το 2001. Σε κάθε παράσταση ο Michael Flatley έχανε 5 κιλά βάρος, κυρίως υγρά. Αρκετά αργότερα, στα 47, το 2005 δημιουργεί το *[[Celtic Tiger]]* στο οποίο συμμετείχε χορεύοντας. Ή πορεία του μιούζικαλ δεν ήταν μεγάλη αφού τον Νοέμβριου του 2006 αρρώστησε και οι παραστάσεις ματαιώθηκαν. Σήμερα πλέον παίζεται το *The Lord of the Dance* από τέσσερις διαφορετικές διανομές χορευτών.

Το πάθος του για τον χορό τον απόκτησε από τη γιαγιά του που και αυτή ήταν πρωταθλήτρια στον Ιρλανδικό χορό. Σε κάθε παράσταση αφήνει μία κενή θέση προς τιμή της. Αν και πετυχημένος μποξέρ άφησε την αθλητική του καριέρα και αφιερώθηκε στον χορό. Εκτός από εξαιρετικός χορευτής είναι πολύ ικανός στο φλάουτο. Κατείχε το ρεκόρ γκίνες στις κλακέτες με 38 χτυπήματα της κλακέτα το δευτερόλεπτο. Το διαζύγιο του με την Beata Dziaba το 1997 μετά από 11 χρόνια γάμου τον οδήγησε στο αλκοόλ και σε σοβαρά ψυχολογικά πρόβλημα. Σήμερα τα έχει ξεπεράσει και είναι παντρεμένος με τη Niamh O’Brien χορεύτρια των μιούζικαλ του.

## Παραπομπές


## Πηγές
* Επίσημη ιστοσελίδα του Μάικλ Φλάτλεϊ
* Riverdance 
* Celtic Tiger 
* Lord of the Dance 
* Αθηνόραμα Lord of the dance 
* Answers.com Michael Flatley 

Κατηγορία:Αμερικανοί χορευτές
Κατηγορία:Ιρλανδοί χορευτές
Πατίνι

thumb|Πατίνι

Το **πατίνι** είναι ένα δίτροχο όχημα χωρίς μηχανή, χωρίς πεντάλ και χωρίς σέλα ή άλλο κάθισμα, στο οποίο ο οδηγός στέκεται όρθιος τοποθετώντας το ένα πόδι του στον πεπλατυσμένο άξονα που ενώνει τους δυο τροχούς ενώ με το άλλο δίνει ώθηση με συνεχείς παλινδρομικές κινήσεις εκκρεμούς ώστε να μετακινηθεί το όχημα. 

Η ορολογία *πατίνια* χρησιμοποιείται και για τα τροχοπέδιλα σπανιότερα και για τα παγοπέδιλα, χρησιμοποιείται μεταφορικά στην έκφραση "Μου έκανες τη ζωή πατίνι" η οποία σημαίνει μου δυσκολεύεις τη ζωή.

## Κατασκευή
Πάνω από την μπροστινή ρόδα υπάρχει κάθετη ράβδος η οποία απολήγει στο τιμόνι. Το τιμόνι αποτελείται από μια οριζόντια ράβδο η οποία φέρει εκατέρωθεν δύο χερούλια που πολλές φορές είναι επενδυμένα με αφρώδες αντιολισθητικό υλικό. Το τιμόνι επιτρέπει στην κάθετη ράβδο να κάνει πλήρη περιστροφή δίνοντας τη δυνατότητα στον οδηγό να στρίψει προς οποιαδήποτε κατεύθυνση. 
Τα πιο σύγχρονα πατίνια έχουν πάνω από την πίσω ρόδα τους φρένο, το οποίο ενεργοποιείται όταν το πατάει ο οδηγός με το πόδι του. Υπάρχουν μεταλλικά και ξύλινα πατίνια, σταθερά και πτυσσόμενα. 

Κατηγορία:Οχήματα
Κατηγορία:Αθλητικός εξοπλισμός
Νίκος Σταυρόπουλος

Ο **Νίκος Σταυρόπουλος** είναι Έλληνας πρώην διεθνής καλαθοσφαιριστής και τωρινός τεχνικός διευθυντής της ΚΑΕ ΠΑΟΚ, γεννημένος στις 17 Ιουνίου 1959. Ήταν μέλος της εθνικής ομάδας της Ελλάδας που κατέκτησε το Ευρωπαϊκό Πρωτάθλημα του 1987.

## Καριέρα αθλητή
Αγωνιζόταν στη θέση του σούτιγκ γκαρντ και κάποιες φορές ως πλέι μέικερ. Διακρινόταν για την εκρηκτικότητά του και την ευστοχία του. Οι φίλαθλοι τον αποκαλούσαν και *Μάτζικ*.

Αγωνίστηκε στο Γυμναστικό Σύλλογο Λάρισας από το 1975 έως το 1984.

Το 1984 τον απέκτησε ο ΠΑΟΚ με οποίο αγωνίστηκε έως το 1992, κέρδισε το κύπελλο Ελλάδας την πρώτη του χρονιά (1984). Κέρδισε ακόμα το **κύπελλο Ευρώπης** το 1991 στη Γενεύη, ενώ ήταν **φιναλίστ** και την επόμενη χρονιά στη Ναντ το 1992 χάνοντας από τη Ρεάλ Μαδρίτης. Το 1992 αναδείχτηκε με τον ΠΑΟΚ **πρωταθλητής Ελλάδας**.

Τη σεζόν 1992-1993 αγωνίστηκε με τον Ηρακλή.

## Εθνική Ελλάδας
Από το 1977 έως το 1980 αγωνίστηκε με την Εθνική Ομάδα Εφήβων της Ελλάδας με την οπία κατέκτησε την **1η θέση** στο Βαλκανικό Πρωτάθλημα Νέων στην Αθήνα το 1979.

Συμμετείχε ακόμα στην Εθνική Ομάδα Ενόπλων Δυνάμεων της Ελλάδας 1983-1984.

Στην Εθνική Ομάδα Ανδρών της Ελλάδας αγωνίστηκε από 1979 έως 1988 με την οποία γνώρισε τις επιτυχίες:
* **1η θέση** στο Βαλκανικό Πρωτάθλημα Ανδρών στη Βουλγαρία το 1986
* **10η θέση** στο Παγκόσμιο Πρωτάθλημα Ανδρών στην Ισπανία το 1986
* **1η θέση** στο Ευρωμπάσκετ στην Αθήνα το 1987

## Προπονητής
Δούλεψε ως βοηθός του προπονητή Μπόμπυ Νάιτ στο πανεπιστήμιο της Ιντιάνα από το 1993 έως το 1997.

Με την Εθνική Ελλάδος κέρδισε 2 φορές την **4η θέση** ως βοηθός προπονητή στο Ευρωμπάσκετ της Ισπανίας το 1997 και στο Παγκόσμιο Πρωτάθλημα Ανδρών της Αθήνας το 1998.

Ως προπονητής της Εθνικής Ομάδας Καλαθοσφαίρισης των Εφήβων, κατέκτησε το **χάλκινο μετάλλιο** στο Ευρωμπάσκετ Εφήβων το 2000 στο Ζαντάρ.

Ως προπονητής της Εθνικής Ομάδας Καλαθοσφαίρισης των Εφήβων, κατέκτησε το **χάλκινο μετάλλιο** στο Ευρωμπάσκετ Εφήβων το 2002 στη Στουτγκάρδη.

## Εξωτερικοί σύνδεσμοι
* Νίκος Σταυρόπουλος, επίσημη ιστοσελίδα.
* 
* Νίκος Σταυρόπουλος, στατιστικά προπονητή στην επίσημη ιστοσελίδα της Εθνικής Ομοσπονδίας Καλαθοσφαίρισης.
*  Νίκος Σταυρόπουλος, στατιστικά στην επίσημη ιστοσελίδα της FIBA Europe.
*  «Greece in good hands with Stavropoulos», άρθρο στην επίσημη ιστοσελίδα της FIBA Europe.
* Στον (βιο)ρυθμό του 1987!

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές της εθνικής Ελλάδος ενόπλων
Κατηγορία:Καλαθοσφαιριστές Γ.Σ. Λάρισας
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Προπονητές καλαθοσφαίρισης αμερικανικών συλλόγων
Κατηγορία:Προπονητές καλαθοσφαίρισης Ολύμπιας Λάρισας
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές Ευρωμπάσκετ 1983
Κατηγορία:Καλαθοσφαιριστές Ευρωμπάσκετ 1987
Κατηγορία:Καλαθοσφαιριστές Παγκοσμίου Πρωταθλήματος 1986
Γκλίνις Μπάρμπερ

Η **Γκλίνις Μπάρμπερ** (*Glynis Barber-Brandon*, πατρικό όνομα: **Γκλίνις Φαν ντερ Ριτ** *Glynis van der Riet*, 25 Οκτωβρίου 1955) είναι Νοτιοαφρικανή ηθοποιός.

## Βιογραφία-Σταδιοδρομία
Η Γκλίνις γεννήθηκε στο Ντέρμπαν της Νοτίου Αφρικής και σε ηλικία 5 ετών, μετά το διαζύγιο των γονιών της, μετακόμισε με τη μητέρα της στο Γιοχάνεσμπουργκ. Μεγαλώνοντας την εποχή του Απαρτχάιντ η μικρή Γκλίνις έτυχε να γνωρίσει στα σχολικά της χρόνια τη Helen Suzman τη μόνη γυναίκα (και μοναδική φιλελεύθερη) στο κοινοβούλιο, συνάντηση που την ώθησε να πολιτικοποιηθεί και να γίνει αργότερα μέλος σε ανθρωπιστικές οργανώσεις.

Από μικρή ηλικία θέλησε να ασχοληθεί με την υποκριτική και συμμετείχε σε σχολικές παραστάσεις ενώ σε ηλικία 18 ετών, ένα χρόνο μετά το θάνατο της μητέρας της, και με τη συμπαράσταση του πατριού της μετακόμισε στην Αγγλία. Συμμετείχε σε διάφορες τηλεοπτικές και κινηματογραφικές παραγωγές από το, 1978, αλλά η μεγάλη της ευκαιρία ήρθε με τη συμμετοχή στην σειρά επιστημονικής φαντασίας του BBC, *[[Blake's 7]]*, όπου το 1981 υποδύθηκε για κάποια επεισόδια το ρόλο της Soolin. Το 1982 πήρε τον πρωταγωνιστικό ρόλο στην τηλεοπτική διασκευή του κόμικ *[[Jane (κόμικ στριπ)|Jane]]*, υποδυόμενη την χαριτωμένη θρυλική ηρωίδα που στη διάρκεια του Δευτέρου Παγκοσμίου Πολέμου, κατάφερνε πάντα να μπλέκει στις πιο απίθανες περιπέτειες και να χάνει συνεχώς τα ρούχα της. Η σειρά είχε γυριστεί με τη μέθοδο του *[[blue screen]]* που επέτρεπε την ενσωμάτωση ζωγραφιστών σκηνικών μαζί με τους ηθοποιούς, μέθοδος που τότε ήταν ακόμη σε πειραματικό στάδιο.

Η μεγαλύτερη επιτυχία της πάντως ήρθε στα μέσα της δεκαετίας του '80, παίζοντας την αρχιφύλακα *Harriet Makepeace* στην δημοφιλή αστυνομική σειρά *[[Dempsey & Makepeace]]*, όπου και γνώρισε το μέλλοντα σύζυγο της Μάικλ Μπράντον (Michael Brandon). Από το 1987 και μετά η Γκλίνις εμφανίστηκε σε μια πλειάδα τηλεοπτικών, κινηματογραφικών και θεατρικών παραγωγών. Η θεατρική της δουλεία περιλαμβάνει τα έργα "Μάκβεθ", "Killing Time", "High Flyers" (στο πλευρό του Χιού Γκραντ,  "Make Me A Match" και "The Graduate" ("Ο πρωτάρης"). Η συμμετοχή της στην τελευταία παράσταση προκάλεσε πολλαπλά σχόλια στον τύπο ύστερα από την άρνηση της να εμφανιστεί γυμνή για τις ανάγκες του ρόλου. Το 2006 συμπεριλήφθηκε στο καστ της σαπουνόπερας του ITV1, *[[Emmerdale]]*.

## Επιλεγμένη Φιλμογραφία
* "Sherlock Holmes and Doctor Watson" (1980 - 2 επεισόδια)
* "Blake's 7" (1981 - 14 επεισόδια)
* Tangiers (1982)
* Horror Safari (1982) 
* "Jane" (1982)
* "Dempsey & Makepeace" (1985)
* "Red Dwarf" (1988 - 1 επεισόδιο)
* Déjà Vu (1997)
* "Family Affairs" (2005)
* "Emmerdale" (2006)

## Παραπομπές


## Εξωτερικοί σύνδεσμοι
*Επίσημη Ιστοσελίδα
*Η Γκλίνις στην IMDb
*H Γκλίνις στο TV.com 

Κατηγορία:Νοτιοαφρικανοί ηθοποιοί
Κατηγορία:Βρετανίδες ηθοποιοί κινηματογράφου
Κατηγορία:Βρετανίδες ηθοποιοί τηλεόρασης
Πριόνι

200px|thumb|Χειροκίνητα πριόνια

Το **πριόνι** είναι ένα εργαλείο το οποίο χρησιμοποιείται για κοπή αντικειμένων και αποτελείται από μια οδοντωτή λάμα και λαβή. 

Συνήθως είναι κατασκευασμένο από σίδερο και χρησιμοποιείται για το κόψιμο υλικών όπως ξύλο, μέταλλα ή άλλα. Υπάρχουν πριόνια χειροκίνητα, αλλά και μεγαλύτερα που είναι ηλεκτροκίνητα ή βενζινοκίνητα. Αυτά μπορούν να είναι και σταθερής μορφής.

Τα μεταλλικά πριόνια εξελίχθηκαν από ανάλογα λίθινα νεολιθικά εργαλεία. Στην ελληνική μυθολογία, ο Πέρδιξ ο ανηψιός του Δαίδαλου εφηύρε το πριόνι.

Απεικονίσεις πριονιών μπορούμε να δούμε στην αρχαία Αίγυπτο. Τα πριόνια των Αιγυπτίων ήταν φτιαγμένα από χαλκό και απεικονίζονται χωρίς χερούλι. Είναι πιθανόν οι αρχαίοι Ρωμαίοι να ήταν οι πρώτοι που σκέφτηκαν να χρησιμοποιήσουν ένα τοξωτό ξύλινο κλαδί για να συγκρατεί τις δύο άκρες της λεπίδας για να μπορούν να ελέγχουν τη βάθος και τη φορά του κοψίματος.

Πέρα από αυτές τις ιστορικές ενδείξεις τα πριόνια άρχισαν να διαδίδονται και να χρησιμοποιούνται ευρέως το 1650 με την ανακάλυψη του χαλύβδινου ελάσματος.

## Εξωτερικοί σύνδεσμοι
* 
* 

Κατηγορία:Εργαλεία
Λυκόφρων

Το όνομα **Λυκόφρων** μπορεί να αναφέρεται στους:

* Λυκόφρων ο Αθηναίος
* Λυκόφρων ο Χαλκιδεύς